Fəxrəddin Miralayev

Fəxrəddin Miralayev () — Nazirlər Kabineti yanında Tarix və Mədəniyyət Abidələrin Mühafizəsi və Bərpası Komitəsinin sədri (1992–2000), Beynəlxalq Memarlıq Akademiyasının Moskva bölməsinin professoru. Azərbaycan Respublikasının Əməkdar memarı.

 Həyat və Fəaliyyəti 
Fəxrəddin Böyük oğlu Miralayev 14 mart 1951-ci ildə Qazax şəhərində anadan olub.
1968–1974-cü illərdə Azərbaycan Texniki Universitetidə (Azərbaycan Politexnik institutu) təhsil alıb. 1975–1982
Azərbaycan Respublikası Mədəniyyət və Turizm Nazirliyinin Bərpa idarəsində
memar, 1983–1992 "Bərpaçı" Baş idarəsində memar, 1992–2000 Nazirlər Kabineti
yanında Tarix və Mədəniyyət Abidələrin Mühafizəsi və Bərpası Komitəsinin sədri
vəzifəsində işləyib. 2001–2002 Azərbaycan Respublikası Mədəniyyət və Turizm
Nazirliyinin Memarlıq abidələrinin bərpası və mühafizəsi Komitəsinin Baş idarəsinin
rəisi vəzifəsinə təyin olunub. 2003–2015 "Azərbərpa" Elmi-Tədqiqat layihə
institutunda baş memar vəzifəsində çalışıb. 100-ə yaxın bina layihələrinin müəllifidir.
Opera və Balet Teatrının bərpası, Bibi Heybət məscidi, Buzovnada Cümə məscidi,
"ÜNS" teatrı (O. Səttarovla birgə), Fəxri Xiyabanın (R. Əliyevlə birgə) və Şəhidlər
Xiyabanının rekonstruksiyası, Gəncədə İmamzadə Dini-memorial kompleksi, Qala
kəndində Açıq səma altında Muzey, İçəri Şəhərin qala divarlarının bərpası, İqtisad
Universitetinin və ətrafının regenerasiyası, Nəsimi meydanında yeraltı qaraj və mağaza
(S. Salamzadə ilə birgə), Zərifə Əliyeva, Fizuli və Heydər Əliyev prospektlərində
yerləşən binaların layihəsinin müəllifidir.
S. Vurğun, H. Cavid və Sahil bağlarının rekonstruksiyası, Bəhram Gurun heykəlinin
ətrafı, Ağ fontan, Lazerli fontan, Göygöl şəhərində Bayraq meydanı və muzeyi, Göyçay
şəhərində Yeni Azərbaycan Partiyasının binası, Moskva şəhərində "Bakı" restoranı,
Budapeşt şəhərində 7 mərtəbəli binanın bərpa layihələri üzərində çalışıb. 20 elmi məqalənin müəllifidir. Üçüncü Bakı Beynəlxalq Memarlıq müsabiqəsində "Memarlıq sahəsində ən yaxşı
jurnalist işi və tənqid" nominasiyası üzrə "Azərbaycanın bilinməyən memarlığı"əsərınə
gör I dərəcəli diplomla təltif olunub (2017). Azərbaycanın Əməkdar memarı (2017).
Beynəlxalq Memarlıq Akademiyasının Moskva bölməsinin professorudur (2020).
18 dekabr 2024-cü ildə vəfat edib.

 Mükafatları 
 1983-cü ildə HUMA-2000 Beynəlxalq
Müsabiqəsində bürünc mükafata layiq görülmüşdür.
 1984-cü ildə Azərbaycan SSR-nin
Lenin Komsomolu Mükafatına layiq görülüb.
 2016-cı ildə "Ustad Memar" sertifikatı ilə təltif olunub.
 2021-ci ildə Azərbaycan
Memarlar İttifaqı tərəfindən "Çoxillik yaradıcılıq fəaliyyətinə görə" Fəxri Fərmanlarla təltif olunub.

 İstinadlar